Bryne kirke

Bryne kirke (Bryne kyrkje) er en arbeidskirke fra 1979 som ligger i Time kommune i Rogaland. Kirken er konstruert i en rektangulær form, har et åpent klokketårn og er tegnet av Peer Stokholm. Det er to klokker fra Olsen Nauen Klokkestøperi i tårnet. Byggverket er i murstein og har 450 plasser. Altertavlen er av Per Odd Aarrestad og har tittelen «Guds kjærlighet». Både prekestolen og døpefonten er i tre fra 1979 og tegnet av arkitekten. Aarrestad har også stått bak et prosjekt med å lage glassvinduer til kirken. Kirken har et orgel fra det danske orgelbyggerfirmaet P. Bruhn & Søn. Referanser Litteratur Alf Henry Rasmussen (1993). «Bryne kyrkje». Våre kirker. Norsk kirkeleksikon. Kirkenær: Vanebo forlag. s. 432. ISBN 82-75-27022-7. Eksterne lenker Om Bryne kyrkje (Brynekyrkja.no) Kirkesøk Glaskunst - Eit byutviklingsprosjekt